Is Clown or Never! (Τριήμερο σεμινάριο Τεχνικής κλόουν) με την Lis Nobre
Autor: AMBROSIA THEATRE | Publicado: 2011-03-10T06:46:00-08:00

Το “Αβέρτο Θέατρο” διοργανώνει ένα τριήμερο σεμινάριο τεχνικής κλόουν: “Is Clown or Never!” και εισηγήτρια την Lis Nobre (κλόουν, ηθοποιό, σκηνοθέτη και εκπαιδεύτρια) από τις 18 έως τις 20 Μαρτίου 2011 στο χώρο του, Πτολεμαίων 26, δ’ όροφος, Θεσσαλονίκη. Το σεμινάριο απευθύνεται σε όσους ενδιαφέρονται να έχουν μια πρώτη επαφή γνωριμίας και εξοικείωσης με την τεχνική του Κλόουν (επαγγελματίες και ερασιτέχνες ηθοποιούς, σπουδαστέ...ς δραματικών σχολών & θεατρικών εργαστηρίων, χορευτές, performers, εμψυχωτές παιδικών πάρτι κ.α.). Η διάρκεια του είναι δώδεκα ώρες και ο χαρακτήρας του απολύτως πρακτικός. ΑΝΑΛΥΤΙΚΑ:ΜΕΡΕΣ & ΩΡΕΣ ΣΕΜΙΝΑΡΙΟΥ: Παρασκευή 18 Μαρτίου 17.30- 20.30, Σάββατο 19 Μαρτίου 11:30- 14:30 & 17.30- 20:30, Κυριακή 20 Μαρτίου 11:30- 14:30 ΜΕΓΙΣΤΟΣ ΑΡΙΘΜΟΣ ΣΥΜΜΕΤΕΧΟΝΤΩΝ: 14 άτομαΚΟΣΤΟΣ ΣΥΜΜΕΤΟΧΗΣ: 90 ευρώ (συμπεριλαμβανομένου του Φ.Π.Α.) -Για τα εκπαιδευόμενα μέλη στο Εργαστήρι Θεατρικής Πράξης του «Αβέρτο Θέατρο» παρέχεται έκπτωση 10%.ΤΟΠΟΣ: «Αβέρτο Θέατρο» Πτολεμαίων 26, δ’ όροφος, στάση «Αντιγονιδών», Θεσσαλονίκη.ΓΛΩΣΣΑ ΣΕΜΙΝΑΡΙΟΥ: Αγγλικά (θα υπάρχει ταυτόχρονη μετάφραση εφόσον είναι αναγκαίο)ΠΛΗΡΟΦΟΡΙΕΣ -ΔΗΛΩΣΕΙΣ ΣΥΜΜΕΤΟΧΗΣ: “Αβέρτο Θέατρο” τηλ. Φαξ: 2310 524006 _ 6940 704 900 www.avertotheatro.gr (Λόγω περιορισμένου αριθμού θέσεων θα τηρηθεί σειρά προτεραιότητας)Η τεχνική του ΚλόουνΤο να είσαι Κλόουν σημαίνει μία αδιάκοπη προσπάθεια να είσαι εκεί, στο απόλυτο παρόν. Είναι μια διαδρομή μέσα από την αποτυχία, την τρωτότητα, την έκθεση, την απόλαυση, την ευθραυστότητα, τη γελοιοποίηση και τη απροσδόκητη συνάντηση με τους άλλους. Είναι η επικοινωνία, ο αυτοσαρκασμός και το να αφήνεις τους άλλους να γελάνε με σένα.Ο Κλόουν, ή καλύτερα ο «χαρακτήρας» του Κλόουν, υπάρχει μέσα στον καθένα από εμάς κι αυτή η τεχνική μας βοηθάει να τον ανακαλύψουμε. Το αντικείμενο της δουλειάς, στην τεχνική αυτή είναι, η παρουσία του Κλόουν επί σκηνής στο εδώ και τώρα, η προβολή συναισθημάτων, η αληθινή επικοινωνία με το κοινό, με το ρυθμό, η απελευθέρωση, η ανάπτυξη της φαντασίας, η χρήση αντικειμένων, ο αυτοσχεδιασμός, η καλή επικοινωνία με τους συνεργάτες, η αντίληψη της στιγμής και η ετοιμότητα για το απρόσμενο, και το προσωπικό υλικό του καθένα.Στόχος αυτού του σεμιναρίου είναι μια πρώτη προσέγγιση κι επαφή με την Τεχνική του Κλόουν και μια πρώτη «συνάντηση» με τον προσωπικό μας κλόουν.Αντικείμενοι του σεμιναρίου, η δουλειά στις βασικές έννοιες της τεχνικής:• Επικοινωνία με το κοινό, με τα προσωπικά συναισθήματα, και με το εδώ και τώρα.• Ευθραυστότητα, αποτυχία και έκθεση.• Παιχνίδι και φαντασία.• «Μετάφραση» του ερεθίσματος σε δράση.• Διαθεσιμότητα στη σκηνή και ζωντανή επικοινωνία του καλλιτέχνη με τον εαυτό του.• Αυτοσχεδιασμοί πάνω σε θέματα που θα δοθούν (solo, duo, trio).ΣΗΜΕΙΩΣΗ: Οι συμμετέχοντες είναι απαραίτητο να έχουν μαζί τους άνετα ρούχα.Lis Nobre Κατάγεται από την Αμαζονία της Βραζιλίας. Είναι κλόουν, ηθοποιός, καλλιτέχνης του δρόμου και ακροβάτισσα, με μια πολυπολιτισμική εμπειρία στο θέατρο, στο χορό και στο τσίρκο. Έχει εκπαιδευτεί δίπλα σε αρκετούς ειδικούς από όλο τον κόσμο μεταξύ άλλων, τους Leris Colombaione, Gardy Hutter, Ricardo Pucetti, Marcio Libar, Hillary Chaplain, Norberto Presta, Eugenio Barba. Σήμερα ζει στη Ζάκυνθο όπου διδάσκει και διευθύνει τα projects του δικτύου Θέατρο Αμβροσία, το οποίο έχει δημιουργηθεί κι αναπτυχθεί από την ίδια, σε συνεργασία με πολλούς καλλιτέχνες μέσω συναντήσεων και ανταλλαγών σε όλο τον κόσμο, με στόχο τη συγκέντρωση και την ενοποίηση καλλιτεχνικών προτάσεων (projects) και την ανταλλαγή αυτών μεταξύ Ελλάδας, Βραζιλίας, και άλλων χωρών που έχουν σχέση με το εν λόγω δίκτυο. Στους σκοπούς του θα πρέπει ακόμα να αναφερθούν η οργάνωση σεμιναρίων κι εργαστηρίων.